අන්තර් පළාත් කාන්තා විස්සයි20 ක්‍රිකට් තරගාවලියේ මූලික වටයේ ඊයේ එන්.සී.සී.පිටියේ පැවැති අවසන් තරගවලදී දකුණු පළාත් කණ්ඩායමට එරෙහිව ලකුණු 12ක තියුණු ජයක් වාර්තා කළ බස්නාහිර කණ්ඩායම සහ ඒකාබද්ධ කණ්ඩායමට එරෙහිව ලකුණු 53ක ජයක් අත්කරගත් මධ්‍යම පළාත් කණ්ඩායම අවසන් පූර්ව වටයට සුදුසුකම් ලබා ගැනීමට සමත්විය.ඒ අනුව උතුරු මැද පළාත් කණ්ඩායම සහ බස්නාහිර පළාත් කණ්ඩායම අතර පළමු අවසන් පූර්ව තරගයත්, දකුණු පළාත් කණ්ඩායම සහ මධ්‍යම පළාත් කණ්ඩායම අතර දෙවැනි අවසන් පූර්ව තරගයත් අද (30) මුවර්ස් පිටි‍යේ දී පැවැත්වේ.දකුණු පළාත් කණ්ඩායම සමග ඊයේ පැවැති තරගයේදී පළමුව පන්දුවට පහරදුන් බස්නාහිර කණ්ඩායම ඕවර 19.3කදී ලකුණු 105ක් රැස් කළේය.